open-index/open-wikipedia-markdown huggingface dataset:
Geront

**Geront** alebo **gerón** môže byť:
*v histórii: člen gerúzie, pozri gerúzia
*osoba, ktorá už prekročila produktívny vek; starec
*pejoratívne: osoba zostávajúca vo funkcii napriek svojmu veku
Pavel Hečko

**Pavel Hečko** (* 8. jún 1825, Horné Srnie† 24. jún 1895, Hodruša) bol slovenský pedagóg, evanjelický kňaz a filozof, predstaviteľ protestantskej filozofie.

## Rodina
Jeho otec bol Adam Hečko a matka Alžbeta. Patril ku generácii mladších štúrovcov a tvoril - ako mnohí jeho vrstovníci - v období, keď sa na horizontoch slovenského národa striedali vytúžené nádeje na jeho realizovanie s mračnami veštiacimi zánik. Tým je podmienená jeho pedagogická tvorba.

Okrem náboženských, filozofických, etických a estetických otázok sa zaujímal aj o otázky výchovy. V časopisoch sa prihováral slovenskej mládeži (radil, ako študovať). Publikoval v časopisoch ako Dennica, Národnie noviny, Slovenské noviny, Orol a i. Tiež napísal niekoľko kratších prác - *Krátky zemepis*, *Život a účinkovanie Ľudovíta Štúra*, *Memorandum národa slovenského*. Hečko vychádzal z filozofie Helga, ktorý predpovedal Slovanom veľkú budúcnosť.

## Referencie

## Externé odkazy
* Záznam o narodení a krste v matrike evanjelického zboru Moravské Lieskové
* 

Kategória:Slovenskí filozofi
Kategória:Slovenskí pedagógovia
Kategória:Slovenskí evanjelickí kňazi
Kategória:Osobnosti z Horného Srnia
Gerontagogika

**Gerontagogika** je teória výchovy a vzdelávania gerontov.

## Externé odkazy
* 

Kategória:Sociológia
Germanistika

**Germanistika** je veda o jazyku, literatúre a kultúre Germánov, v užšom zmysle
nemeckého národa.

## Pozri aj

* nemecká filozofia
* Germáni
* nemecká kultúra
* Nemci
* nemčina

## Externé odkazy
* 

Kategória:Jazykoveda
Gesamtkunstwerk

**Gesamtkunstwerk** (nem.) je všeumelecké dielo ako vyrovnaná syntéza hudobno-dramatickej, slovesnej, hereckej, tanečnej a výtvarnej zložky. S ideou gesamtkunstwerku vystúpil R. Wagner.

## Externé odkazy

* 

Kategória:Umenie
Javorinka

**Javorinka** môže byť:

* miestna časť mesta Galanta, pozri Javorinka (Galanta)
* vodný tok:
** tatranská riečka ústiaca do Bielej vody, pozri Javorinka (prítok Bielej vody)
** prítok Maliny na Záhorí, pozri Javorinka (prítok Maliny)
** prítok Sopotnice na južnej strane Nízkych Tatier, pozri Javorinka (prítok Sopotnice)
* vrch:
** v Belianskych Tatrách (), pozri Javorinka (vrch v Belianskych Tatrách; 1505 m)
** v Belianskych Tatrách (), pozri Javorinka (vrch v Belianskych Tatrách; 1259 m)
** v Kysuckej Vrchovine (), pozri Javorinka (vrch v Kysuckej Vrchovine)
** v Levočských vrchoch pri Jakubanoch (), pozri Javorinka (vrch v Levočských vrchoch, Jakubany)
** v Levočských vrchoch pri Tichom Potoku (), pozri Javorinka (vrch v Levočských vrchoch, Tichý Potok)
** v Levočských vrchoch pri Toryskách (), pozri Javorinka (vrch v Levočských vrchoch, Torysky)
** v Malých Karpatoch (), pozri Javorinka (vrch v Malých Karpatoch)
** v Nízkych Tatrách (), pozri Javorinka (vrch v Nízkych Tatrách)
** v Spišskej Magure (), pozri Javorinka (vrch v Spišskej Magure)
** v Strážovských vrchoch pri Čičmanoch (), pozri Javorinka (vrch v Strážovských vrchoch, Čičmany)
** v Strážovských vrchoch pri Zliechove (), pozri Javorinka (vrch v Strážovských vrchoch, Zliechov)
** vo Veporských vrchoch (), pozri Javorinka (vrch vo Veporských vrchoch)
** v pohorí Vtáčnik (), pozri Javorinka (vrch vo Vtáčniku)
* sedlo () v Muránskej planine, pozri Javorinka (sedlo v Muránskej planine)
* sedlo v Strážovských vrchoch, pozri Javorinka (sedlo v Strážovských vrchoch)
* dolina vo Vysokých Tatrách, pozri Javorinka (Vysoké Tatry)
* národná prírodná pamiatka, pozri Javorinka (jaskyňa)
* prírodná rezervácia a územie európskeho významu, pozri Javorinka (prírodná rezervácia)
Arnold Geulincx

**Arnold Geulincx** (* 31. január 1624, Antverpy, Belgicko – † november 1669, Leiden, Holandsko) bol holandský filozof, zakladateľ okazionalizmu.

## Externé odkazy
* Arnold Geulincx 
* Arnold Geulincx Resource Site

## Zdroj
* 

Kategória:Narodenia 31. januára
Kategória:Narodenia v 1624
Kategória:Úmrtia v 1669
Kategória:Holandskí filozofi
Kategória:Osobnosti z Antverp
Ghibellin

**Ghibellin** (iné názvy: **gibelín**, pôvodne **ghibellino**, **Waiblingovec**) (podľa nemeckého hradu Weiblingen) bol prívrženec cisárskej moci v 12. a 13. storočí proti pápežovi;
protivníci guelfov. Ghibellini boli na strane Nemcov (Hohenštaufovcov).

## Referencie

## Externé odkazy
* 

Kategória:História
Franklin Henry Giddings

**Franklin Henry Giddings** (* 23. marec 1855, Sherman, Connecticut, USA – † 11. jún 1931, Scarsdale, New York) bol americký sociológ, predstaviteľ psychologického evolucionizmu. Bol zakladateľom prvej katedry sociológie v USA (1894).

## Externé odkazy
* 

Kategória:Sociológovia USA
Kategória:Osobnosti z Connecticutu
Frank Bunker Gilbreth

**Frank Bunker Gilbreth** (* 7. júl 1868, Fairfield, Maine, USA – † 14. jún 1924, Montclair, New Jersey) bol americký podnikateľ, konzultant a rozvíjateľ taylorizmu.

Začínal ako robotník, neskôr bol vedúcim pracovníkom stavebnej firmy, podnikateľom a nakoniec pôsobil ako konzultant v oblasti racionalizácie práce.

## Dielo (výber)
* 
* 
* 
* 
* 

## Iné projekty

## Externé odkazy
* 
* 
* , comprehensive family and professional history.
* 
* , books by and about the Gilbreths and Scientific Management
* "The Gilbreth 'Bug-lights', by Frank B. Gilbreth Jr. Originally published in the Historic Nantucket, Vol 39, no. 2 (Summer 1991), p.&nbsp;20–22.

## Zdroj

Kategória:Inžinieri USA
Kategória:Osobnosti zo štátu Maine
Gip

**Gip** (*General Information Programme*) je Všeobecný informačný program UNESCO.

## Externé odkazy
* 

Kategória:OSN
William Gilbert

**William Gilbert** (* 24. máj 1544, Colchester, Spojené kráľovstvo – † 30. november 1603, Londýn) bol anglický prírodovedec a lekár.

Zaoberal sa najmä elektrinou a magnetizmom. Bol osobným lekárom kráľovnej Alžbety I. Napísal knihu *De Magnete* (O magnetizme) a vysvetlil, ako sa magnety priťahujú a odpudzujú. Poukázal aj na to, že Zem je ako obrovský tyčový magnet, a preto strelka kompasu vždy smeruje na sever.

## Iné projekty

## Externé odkazy
* 

Kategória:Anglickí fyzici
Kategória:Úmrtia na mor
Hegelovstvo

**Hegelovstvo** (alebo **hegelianizmus, hegeliánstvo, hegelizmus**) je súhrn filozofém nadväzujúcich viac alebo menej kriticky alebo apologeticky na Hegelovu filozofiu (zhruba do pol. 19. stor.). Medzi Hegelovými žiakmi vykryštalizovalo najmä starohegelovstvo a mladohegelovstvo. Prívrženec hegelovstva sa nazýva hegelovec (hegelián, hegelista).

## Externé odkazy
* 

Kategória:Filozofické smery
Kategória:Hegelizmus
Kategória:Eponymické termíny vo filozofii
Hegemónia

**Hegemónia** ( – *hégemonia*; v doslovnom význame „vedenie“, „vodcovstvo“) môže byť:
* v histórii:
** systém politickej a vojenskej prevahy jednej gréckej polis nad ostatnými, pozri Hegemónia (staroveké Grécko)
** mocenská prevaha štátu v medzinárodnom systéme, pozri Hegemónia (politika)
v politológii a sociológii:
** koncepcia nadvlády jednej spoločenskej triedy nad ostatnými prostredníctvom kultúrnych a ideologických nástrojov, pozri Kultúrna hegemónia
** teória stability svetového poriadku založená na prítomnosti dominantnej veľmoci, pozri Teória hegemonického mieru
* v biológii:
** v niektorých kontextoch prevaha určitého druhu alebo populácie v ekosystéme, pozri Dominancia (ekológia)
 
## Referencie
Globalistika

**Globalistika** je teória skúmajúca základné otázky existencie a vývoja svetovej spoločnosti
ako celku na základe multidisciplinárneho výskumu spoločenských vied a prírodných vied (zachovanie svetového mieru a otázky odzbrojenia, ekologická problematika, využívanie prirodného bohatstva, otázky populácie a zabezpečenie obyvatelstva potravinami, problém energie ap.).

## Pozri aj
* Globálna prognóza
* Globalizácia
* Rímsky klub

## Zdroj
* 

Globalistika
Heinrich Heine

**Christian Johann Heinrich Heine** narodený ako *Harry Heine* (* 13. december 1797, Düsseldorf, Nemecko – † 17. február 1856, Paríž) bol nemecký básnik a prozaik vychádzajúci z romantizmu, autor teoretických spisov o kultúre a filozofii, revolučný demokrat, ústredná postava nemeckej literatúry po Goetheho smrti.

## Slovenské preklady
HEINE, Heinrich: *O náboženstve a filozofii* (z pôvodného orignálu Zur Geschichte der Religion und Philosophie in Deutschland, 1834). Bratislava : Vydavateľstvo Spolku slovenských spisovateľov, 2022

## Iné projekty
 

## Externé odkazy
* 

Kategória:Nemeckí básnici
Kategória:Nemeckí spisovatelia
Kategória:Básnici romantizmu
Kategória:Spisovatelia romantizmu
Kategória:Osobnosti na nemeckých poštových známkach
Kategória:Osobnosti na rumunských poštových známkach
Kategória:Osobnosti z Düsseldorfu
Glosa (žurnalistika)

**Glosa** (gr.) je v publicistický útvar fejtonického a polemického charakteru; lyrická báseň španielskeho pôvodu, ktorá sa skladá zo štyroch decím osobitného významu a usporiadania.

## Externé odkazy
* 

Kategória:Literárne útvary
Kategória:Žurnalistika
Obdobie Heisei

**Obdobie Heisei** alebo **éra Heisei** alebo **Heisei** bolo obdobie japonských dejín. Táto éra začala vládou japonského cisára Akihita 8. januára 1989 a skončila jeho abdikáciou 30. apríla 2019. Jedná sa o prvú abdikáciu Japonského cisára po viac ako 200 rokoch.. Akihito sa narodil 23. decembra 1933 (86 rokov - 2019). Jeho abdikáciou sa začala Obdobie Reiwa, ktorej vládne jeho syn cisár Naruhito.

## Iné projekty

## Referencie

## Externé odkazy
* 

Kategória:Dejiny Japonska
David Glass

**David Glass** (* 2. január 1911 – † 23. september 1978) bol britský sociológ, ktorý sa zaoberal problematikou národností a vzdelávacieho systému v Spojenom kráľovstve.

## Externé odkazy
* 

Kategória:Narodenia v 1911
Kategória:Úmrtia v 1978
Kategória:Britskí sociológovia
Hégésias z Kyrény

**Hégésias z Kyrény** alebo **Hégésiás z Kyrény** alebo **Hegesias z Kyrény** (asi 330 pred Kr., Kyréna – asi 270 pred Kr., Kyréna) bol starogrécky filozof, predstaviteľ kyrénskej školy a zakladateľ smeru, ktorého prívrženci dostali podľa neho meno. Hegesias dokazoval, že šťastie nemožno dosiahnuť, a to jednak v dôsledku samej povahy ľudskej prirodzenosti (telo je vystavené nevyhnutným útrapám, a tie vedú k nepokoju duše), jednak v dôsledku ťažkostí, ktoré človeku spôsobuje osud.

Podľa Hegesiasa je síce rozkoš naozaj zo všetkého najžiadúcejšia, ibaže ju prakticky sotva možno dosiahnuť, pretože bolesť na nás dolieha v tisícorakej podobe: preto najlepšie urobí ten, čo sa obesí. Azda preto sa dostalo Hegesiovi prezývky *Nahovárač k smrti (Peisithanatos)*.

## Externé odkazy
* 

Kategória:Narodenia v 4. storočí pred Kr.
Kategória:Úmrtia v 3. storočí pred Kr.
Kategória:Filozofi starovekého Grécka
Glosár

**Glosár** (< lat. < gr.) je zbierka glos, presnejšie:
*v antike: zbierka problematických (nezrozumiteľných, neobvyklých či nárečových) slov spolu s ich výkladom, pozri pod glosa (poznámka)
*v stredoveku: slovník (úplný alebo výberový pre problematické slová), najmä odborný, terminologický slovník alebo slovník dvojjazyčný prekladajúci (najmä z latinčiny/gréčtiny) do národného jazyka (viaceré stredoveké slovníky mali slovo glosár priamo v názve), pozri pod glosa (poznámka) a slovník
*dnes: 
**abecedný stručný slovník (pripojený k nejakému textu alebo úplne samostatný) vykladajúci málo známe, zastarané, neobvyklé, odborné, technické, nárečové či iné výrazy týkajúce sa určitého predmetu, odboru či textu/-ov určitého autora, pričom tento výklad môže byť nahradený či doplnený  ekvivalentmi v ďalšom jazyku/ďalších jazykoch, pozri pod výkladový slovník
**dvojjazyčný alebo viacjazyčný odborný slovník menšieho rozsahu s jednoduchou štruktúrou hesiel
**(abecedný) zoznam všetkých alebo len významovo nepriezračných slov doložených v starej literárnej pamiatke (často ako príloha k jej edícii), často s vysvetleniami, pozri glosár (stará pamiatka)
**abecedný zoznam slov (napr. nejakého jazyka)
**zbierka vtipných polemických komentárov, pozri pod glosa (žurnalistika)

## Zdroje
* 
*glosár. In: *[[Slovník slovenského jazyka (Peciar)|Slovník slovenského jazyka]]*, 1959-1968. dostupné online
*
*glosár. In: *Slovník cudzích slov (akademický)*, 2005. dostupné online
*ONDREJOVIČ, S. Glosár a jeho významy. In: Slovenská reč, 2004, č. 5-6, S. 121-122 http://www.juls.savba.sk/ediela/sr/2004/5-6/sr2004_5-6.pdf
*glosář. In: Česká terminologická databáze knihovnictví a informační vědy http://tdkiv.nkp.cz/
*
*glosář. In: *[[Malá československá encyklopedie]]* 2 DCH. Praha: Academia, 1985. S. 617.
*glossář. In:*Příruční slovník jazyka českého*. Praha: Státní nakladatelství, 1935-1957. dostupné online
*glosář. In: HAVRÁNEK, Bohuslav, ed. a kol. *Slovník spisovného jazyka českého*. Praha: Academia, 1989. dostupné online
*
*

Kategória:Literatúra
Kategória:Slovníky
Heket

**Heket** alebo **Hekit** () bola staroegyptská bohyňa zrodu, v ľudovej viere dobrotivá pomocníčka. Pre Egypťanov bola žaba symbolom plodnosti a života, keďže sa každoročne po záplavách rodili milióny týchto obojživelníkov a vyliezali z úrodných naplavenín prinášajúcich zemi úrodu. Heket bola zobrazovaná ako žaba, žena s hlavou žaby alebo menej častejšie ako žaba usadená na konci falu, čo výslovne poukazovalo na plodnosť.

Heket bola uctievaná všade tam, kde získala prevahu Ogdoada. Tak ako väčšina bohov chmúnevskej teogónie bola považovaná za dieťa boha Ré. Ako bohyňa Nílu bola niekedy považovaná za manželku boha Sobeka. Po splynutí Ogdoady s Enneadou sa z Heket stala manželka boha vzduchu Šova, otca druhej generácie bohov.

## Bohyňa pôrodu
Egypťania pripodobňovali tehotenstvo a pôrod záplavám na Níle a keďže Heket bola obzvlášť bohyňou záplav v ich poslednej fáze a klíčenia zrna, začala byť od Strednej ríše spájaná aj s posledným stupňom tehotenstva a s pôrodom. V tejto funkcii bola známa ako „Tá, ktorá urýchľuje pôrod“. Pôrodné babice sa často označovali ako Služobníčky Heket a kňažky bohyne sami vykonávali toto povolanie. Ženy zvykli nosiť počas tehotenstva amulety s bohyňou v podobe žaby sediacej na lekne. Vo funkcii bohyne pôrodu bola Heket považovaná za manželku Chnuma, boha, ktorý tvoril telá novonarodených detí na hrnčiarskom kruhu.

## Heket v Kráľovskom mýte
Verilo sa, že Heket vdýchla život do tela práve narodeného Hora, syna Eset a Usira. Po tom, ako Horovo zrodenie začalo byť vnímané ako akt znovuzrodenia, aj Heket získala postavenie bohyne znovuzrodenia. Tak sa na jej amuletoch objavovala veta: *„Ja som znovuzrodenie,“* takže ich používali aj prví kresťania. Heket postupne začala splývať s dominantnou bohyňou mýtu, Eset, a stala sa jedným jej aspektom.

## Iné projekty

## Externé odkazy
* 

Kategória:Egyptské bohyne
Heliaktický

**Heliaktický** (gr.) znamená vzťahujúci sa na Slnko.

Heliaktický východ a západ hviezdy je prvé a posledné viditeľné objavenie hviezdy na oblohe.

## Externé odkazy

* 

Kategória:Astronómia
Glosématika

**Glosématika** je smer v jazykovede, podľa ktorého sa vlastnosti jazyka dajú vysvetliť iba vtedy, ak sa skúmajú v provnaní s inými jazykovými systémami. Glosématika chápe jazyk ako čisto deduktívny systém. Základnými jednotkami jazyka sú glosémy - abstraktné najmenšie invariantné formy. Glosématike išlo o vypracovanie logickej gramatiky, ktorá by pripomínala algebru.

Filozoficky je glosématika blízka logickému empirizmu.

Zakladateľom glosématiky je Louis Hjelmslev.

## Externé odkazy
* 

Kategória:Jazykoveda
Hermann von Helmholtz

**Hermann Ludwig Ferdinand von Helmholtz** (* 31. august 1821, Postupim, Nemecko – † 8. september 1894, Charlottenburg) bol nemecký fyziológ a fyzik. Vo fyziológii sa venoval: meraniu rýchlosti šírenia vzruchu v nervovom vlákne, výskumu zmyslových orgánov, zákonitosti vnímania priestoru a i.

## Iné projekty

## Externé odkazy
* 

Kategória:Nemeckí fyzici
Kategória:Nemeckí fyziológovia
Kategória:Držitelia Radu Pour le Mérite
Kategória:Zahraniční členovia Kráľovskej spoločnosti
Kategória:Osobnosti na nemeckých poštových známkach
Kategória:Osobnosti z Postupimu
Glyptika

**Glyptika** (gr.) je umelecké rytie alebo rezba do kameňa, kovov alebo do skla.

## Externé odkazy

* 

Kategória:Umenie
Werner Karl Heisenberg

**Werner Karl Heisenberg** (* 5. december 1901, Würzburg, Bavorské kráľovstvo – † 1. február 1976, Mníchov, Západné Nemecko) bol nemecký teoretický fyzik, spoluzakladateľ kvantovej mechaniky. Prispel k rozvoju kvantovej elektrodynamiky, kvantovej teórie poľa, teórie jadra, fyziky kozmického žiarenia a teórie elementárnych častíc. 

V roku 1932 získal Nobelovu cenu za svoj prínos pri tvorbe kvantovej mechaniky.

## Životopis
V roku 1923 získal na univerzite v Mníchove doktorát z teoretickej fyziky. V roku 1925 navrhol nový výklad fyziky, ktorý sa zásadne líšil od Newtonovho výkladu. V roku 1927 formuloval slávny princíp neurčitosti, ktorý obmedzuje aplikovanie klasických pojmov na mikrosvet.

Pred začiatkom druhej svetovej vojny odmietol emigrovať z rodného Nemecka. O jeho živote v nacistickom Nemecku vznikla divadelná hra. 

## Vedecké výsledky
Heisenbergov princíp neurčitosti špecifikuje isté teoretické hranice ľudskej schopnosti vykonávať vedecké merania. Podľa princípu neurčitosti ani zdokonalenie meracieho prístroja nedovolí získať presné výsledky.

K praktickému využitiu kvantovej mechaniky patria elektrónové mikroskopy, lasery, tranzistory, uplatnenie našla i v jadrovej a atómovej energii, tvorí základ spektroskopie a bohato sa uplatňuje i v astronómii a chémii. Využíva sa aj v teoretickom skúmaní, ako sú vlastnosti kvapalného hélia, vnútorná konštitúcia hviezd, feromagnetizmus a rádioaktivita.

Podľa jeho kvantového mechanického modelu nie je možné spočítať (s rovnakou presnosťou) dráhu a rýchlosť elektrónov – čiže polohu a energiu –, čo však už podľa nových znalostí v pôvodnej formulácii neplatí.

## Referencie


## Iné projekty
 

## Externé odkazy
* Biografia
* ''Who Was Werner Heisenberg?''  
* Virtuelle Ausstellung Heisenberg  beim American Institute of Physics (englisch), darin Bibliographie 
* Horst Kant: ''Werner Heisenberg and the German Uranium Project'' 
* Helmut Rechenberg: ''Werner Heisenberg: the Columbus of Quantum Mechanics'' 

## Zdroj
* 
* 

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Držitelia Radu Pour le Mérite
Kategória:Osobnosti na nemeckých poštových známkach
Kategória:Osobnosti z Würzburgu
Kategória:Absolventi Ludwig-Maximilians-Universität München
Kategória:Vyučujúci na Humboldt-Universität zu Berlin
Kategória:Členovia Göttingenskej akadémie vied
Hemisféra

**Hemisféra** alebo **pologuľa** môže byť:
*v geometrii: polovica gule, pozri pologuľa (geometria)
*v geografii: polovica zemegule, pozri pologuľa (Zem), severná pologuľa, južná pologuľa, západná hemisféra, východná hemisféra
*v anatómii: polovica koncového mozgu stavovcov (u človeka aj mozočku), pozri hemisféra (anatómia)
Gnóma

**Gnóma** je stručne vyjadrená múdrosť, myšlienka, ktorá má všeobecnú (nadčasovú) platnosť.

V ľudovej slovesnosti sú gnómami príslovia, v ktorých sa v podobe sentencií vyslovuje životná skúsenosť ľudu. Nazývajú sa aj **gnómické príslovia**.

## Príklad
* *Láska je večná ako život – nedá sa obsiahnuť jedným objatím, ani jedným pohľadom.* (R. Jašík: Námestie svätej Alžbety)

## Externé odkazy
* 

Kategória:Frazeológia
Gnostici

**Gnostici** sú prívrženci gnosticizmu. Ich meno je odvodené od gréckeho slova pre poznanie (γνῶσις, *gnōsis).* Túžili po vyslobodení z tohto hmotného sveta a po spáse, t. j. aby sa mohli vrátiť späť, do pôvodného domova všetkého stvorenia (k Bohu). Gnosticizmus tvorí súhrn špekulácií o pôvode sveta a hriechu, o vykúpení a obnove pôvodnej dokonalosti, na čo nestačí prostá viera, ale potrebné je nevyhnutne vyššie, kozmické poznanie.

## Zdroj
* 

Kategória:Filozofický slovník
Henády

**Henády** (gr. Henades) sú jednotky, napr. jeden človek, jedna stolička, jedno krásno, jedno dobro
atď.

U Prokla sú to jednotky, duchovné sily, ktoré emanujú z prabytia.

## Externé odkazy
* 

Kategória:Filozofické koncepty
Henoteizmus

**Henoteizmus** je monoteizmus afektu a nálady; postoj, ktorý síce nepopiera a nevylučuje existenciu iných bohov, ani ich kult, ale obracia sa prakticky a fakticky len na jedného boha a od neho všetko očakáva, ako keby bol bohom jediným.

O henoteizme sa tiež hovorí v súvislosti s národnými bohmi alebo s bohmi kompetentnými pre určitú oblasť, napr. námorníci budú uctievať boha mora ako jediného, ktorý je pre nich dôležitý, bez toho, že by tým popierali ostatných bohov a ich kult.

Niekedy sa aj viera starého Izraela odvodzovala z henoteizmu: Jahve je boh Izraela, zatiaľ čo iné národy majú iných bohov. Biblia, pravda, existenciu iných bohov nepopiera, upiera im však oprávnenosť ich nároku na božstvo. Napríklad: Slnko, všeobecne považované za boha, nepochybne existuje. Jeho nárok na božstvo je však neoprávnený, nie je bohom. A to je niečo iné, ako henoteizmus.

## Externé odkazy
* 

Kategória:Filozofia náboženstva
Kategória:Pohanstvo
Henrich z Gentu

**Henrich z Gentu** (* okolo 1217, Gent, Belgicko – † 29. jún 1293, Tournay, Francúzsko) bol flámsky filozof, od roku 1276 magister teológie na parížskej univerzite, odporca tomizmu.

Staval sa proti uprednostňovaniu intelektu a zdôrazňoval moc vôle. Podľa Henricha hmota nexistuje potenciálne, ale skutočne, a ideálne iba potiaľ, pokiaľ zodpovedá vlastnej idei v duchu stvoriteľa.

## Externé odkazy
* 

Kategória:Stredovekí filozofi
Kategória:Narodenia v 13. storočí
Kategória:Úmrtia 29. júna
Kategória:Úmrtia v 1293
Kategória:Flámske osobnosti
Herbár

thumb|200px|right|List herbára
**Herbár** (lat.* herbarium*) je zbierka sušením konzervovaných a lisovaním do plochy upravených rastlín, ktoré sú upevnené, alebo voľne položené na listoch papiera spolu s herbárovým lístkom, tzv. schedou. Scheda, čiže herbárová etiketa má obsahovať vedecké meno rastliny, presné geografické údaje o lokalite, stručnú charakteristiku stanovišťa, dátum zberu a meno zberateľa.

Najstaršia slovenská herbárová zbierka je zbierka *mnícha Cypriána* z Červeného Kláštora v Pieninách z roku 1762. 

***Inštitúcia**

Slovo herbár sa používa aj na označenie veľkých zbierok, prípadne vedeckých botanických ústavov. Najväčšie herbárové zbierky vlastní Kew Herbarium v Londýne.

***Kniha**

Termínom herbár sa tiež označovala, najmä v stredoveku, kniha o rastlinách.
* *Methodi herbariae libri tres* (Adam Zálužiansky zo Zálužian 1592)

## Externé odkazy
* Kew Herbarium Londýn 

Kategória:Rastliny
Kategória:Fytoterapia
Kategória:Zbierky
Joseph Arthur de Gobineau

Gróf **Joseph Arthur de Gobineau** (* 14. júl 1816, Ville-d'Afray, pri Paríži – † 13. október 1882, Turín) bol francúzsky diplomat, spisovateľ, sociológ, zakladateľ rasizmu. Pokúšal sa dokázať, že jednotlivé rasy sa podstatne odlišujú nielen telesne, ale aj duchovne, že ich miešaním vzniká úpadok.

Gobineauove myšlienky uplatňovali v praxi prívrženci apartheidu a nacisti.

## Dielo
* *Histoire des Perses* (*History Of The Persians*), 1869 (2 diely)
* *La Renaissance* (*The Renaissance/Die Renaissance*), 1877
* *Les Nouvelles Asiatiques* (*The Dancing Girl Of Shamakha And Tales Of Asia*), 1876
* *Pléiades* (The Pleiads), 1874
* *Religions et philosophie dans l'Asie Centrale* (*Religions And Philosophy In Central Asia*), 1865
* *Souvenirs de voyage* (*The Crimson Handkerchief*), 1872
* *Úvaha o nerovnosti ľudských rás* (*Essai sur l'inégalité des races humaines/Essay On The Inequality Of Human Races/Versuch über die Ungleichheit der Menschenrassen*), 1853-5 (4 diely) 

## Iné projekty

## Externé odkazy
* 

Kategória:Narodenia v 1816
Kategória:Úmrtia v 1882
Kategória:Francúzski filozofi
Kategória:Francúzski spisovatelia
Rudolph Goclenius

**Rudolph Goclenius** (* 1. marec 1547, Korbach, Nemecko – † 8. jún 1628, Marburg) bol nemecký filozof, predstaviteľ semiramizmu, autor Filozofického lexikónu z r. 1613.

## Dielo
* *Psychologia: hoc est, De hominis perfectione, animo et in primis ortu hujus, commentationes ac disputationes quorundam theologorum & philosophorum nostrae aetatis*, Marburg 1590
* *Oratio de natura sagarum in purgatione examinatione per Frigidam aquis innatantium*, Marburg 1590.
* *Problematum logicorum*, 1590
* *Partitio dialectica*, Frankfurt 1595
* *Isagoge in peripateticorum et scholasticorum primam philosopiam, quae dici consuevit metaphysica*, 1598 
* *Institutionum logicarum de inventione liber unus*, Marburg 1598
* *Isagoge in Organum Aristotelis*, 1598
* *Physicae completae speculum*, Frankfurt 1604
* *Dilucidationes canonum philosophicorum*, Lich 1604
* *Controversia logicae et philosophiae, ad praxin logicam directae, quibus praemissa sunt theoremata seu praecepta logica*, Marburg 1604
* *Conciliator philosophicus*, 1609
* *Lexicon philosophicum, quo tantam clave philosophiae fores aperiuntur*, 1613
* *Lexicon philosophicum Graecum*, Marburg 1615

## Iné projekty

## Externé odkazy
* 

Kategória:Nemeckí filozofi
Kategória:Osobnosti z Marburgu
Vladimír Godár

**Vladimír Godár** (* 16. marec 1956, Bratislava) je slovenský hudobný skladateľ, autor  komornej a orchestrálnej hudby.

## Životopis
*1962 – 1971 – Základná deväťročná škola na Košickej ulici v Bratislave
*1964 – 1971 – štúdium klavírnej hry na ĽŠU
*1969 – 1971 – súkromné štúdium kompozície (Peter Bartovic)
*1971 – 1975 – štúdium kompozície (Juraj Pospíšil), hry na klavíri (Mária Masariková) na Konzervatóriu v Bratislave
*1973 – 1980 – domáce hranie u Jána Albrechta
*1975 – 1980 – štúdium kompozície (Dezider Kardoš) na Vysokej škole múzických umení v Bratislave
*1979 – 1988 – odborný redaktor redakcie hudobnín a kníh o hudbe vydavateľstva OPUS
*1984 – člen Zväzu slovenských skladateľov (po roku 1990 Spolok slovenských skladateľov ako súčasť Slovenskej hudobnej únie)
*1985 – 1991 – externý pedagóg na Vysokej škole múzických umení v Bratislave
*1988 – 1989 – študijný pobyt na Hochschule für Musik und darstellende Kunst vo Viedni (Roman Haubenstock-Ramati)
*1988 – 1992 – ašpirant na Ústave hudobnej vedy Slovenskej akadémie vied
*január 1990 – predseda Spolku slovenských skladateľov
*1992 – 1996 – vedecký pracovník Ústavu hudobnej vedy Slovenskej akadémie vied
*jún 1993 – obhajoba kandidátskej práce *Battaglia a mimesis*
*17. 11. 1993 – titul kandidát vied
*1991 – 1996 – vedúci redaktor časopisu *[[Slovenská hudba (časopis)|Slovenská hudba]]*
*1993 – 1994 – sídelný skladateľ Slovenskej filharmónie
*1996 – súčasnosť – odborný asistent na katedre estetiky Filozofickej fakulty Univerzity Komenského
*1997 – 1999 – riaditeľ vydavateľskej sekcie Národného hudobného centra
*1999 – súčasnosť – riaditeľ vydavateľstva Scriptorium musicum
*2001 – 2007 – učiteľ skladby na Akadémii umení v Banskej Bystrici

## Ocenenia
*2006 – Krištáľové krídlo v kategórii hudba za úspešný album *Mater*, za filmovú hudbu k filmu *[[Slnečný štát]]*
*2021 – Rad Ľudovíta Štúra III. triedy za mimoriadne zásluhy o rozvoj Slovenskej republiky v oblasti kultúry a umenia, ako aj za významné šírenie dobrého mena Slovenskej republiky v zahraničí

## Referencie

## Externé odkazy
* oficiálna stránka (nová stránka v slovenčine a angličtine)
* 

Kategória:Slovenskí hudobní skladatelia
Kategória:Držitelia Slnka v sieti
Kategória:Držitelia Krištáľového krídla
Kategória:Osobnosti z Bratislavy
Kategória:Držitelia Radu Ľudovíta Štúra III. triedy
Anton Heretik

Prof. PhDr. **Anton Heretik**, CSc. (* 19. júl 1950, Bratislava) je slovenský psychológ, súdny znalec, ktorý sa zaoberá klinickou a forenznou psychológiou. Spolupracoval na tvorbe seriálu STV Najväčšie kriminálne prípady Slovenska.

Absolvoval štúdium psychológie na Filozofickej fakulte Univerzity Komenského v Bratislave. Od roku 1973 pracoval ako psychológ na Psychiatrickej klinike FN v Bratislave. V roku 1985 sa vrátil na Filozofickú fakultu, na ktorej v rokoch 19931999 pôsobil ako vedúci Katedry psychológie a v súčasnosti pôsobí ako profesor klinickej a forenznej psychológie. Je členom výboru Psychiatrickej spoločnosti SLS a predsedom výboru Slovenskej psychoterapuetickej spoločnosti.

Publikoval desiatky vedeckých štúdií z oblasti psychopatológie, psychoterapie a psychodiagnostiky. Ako súdny znalec z odboru psychológia sa venuje najmä posudzovaniu páchateľov závažnej násilnej kriminality. Napísal prvú česko-slovenskú vysokoškolskú učebnicu forenznej psychológie „Základy forenznej psychológie“ (Bratislava: SPN, 1994) a monografiu „Extrémna agresia. Forenzna psychológia vraždy.“ (Nové Zámky: Psychoprof, 1999).

Jeho syn Anton Heretik mladší je tiež psychológ.

## Publikačná činnosť
* 
* 
* 
** 
* 
* 
* 
* 
* 

## Referencie

## Externé odkazy
* prof. PhDr. Anton HERETIK, CSc.  – profil v časopise Psychiatria pre prax (06/2009)
* Psychológ Anton Heretik: Slováci sa radi sťažujú, aj keď sa majú dobre – rozhovor v denníku SME (2010)

Kategória:Slovenskí psychológovia
Kategória:Slovenskí pedagógovia
Kategória:Slovenskí autori náučnej literatúry
Kategória:Slovenskí univerzitní profesori
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Kategória:Osobnosti z Bratislavy
Silvester Silvestrovič Gogockij

**Silvester Silvestrovič Gogockij** (* 17. január 1813, Kamianec-Podiľskyj, Ukrajina – † 11. júl 1889, Kyjev) bol ukrajinský filozof. Úlohu filozofie videl v zobrazovaní ideý boha ako rozumového a tvorivého princípu sveta. Poznanie boha je vrodené, idea boha je neoddeliteľná od ľudského poznania.

## Externé odkazy
* Гогоцький Сільвестр Сільвестрович 

## Zdroj
* 

Kategória:Ukrajinskí filozofi
Gobelín

**Gobelín** (podľa franc. rodiny Gobelinovcov, ktorá v 16. stor. mala dielne na tkanie kobercov) je poťahová textília s (najmä ručne) vytkanými či vyšitými (najmä umeleckými) vzormi alebo obrazmi. Najznámejšie sú gobelíny v podobe tapisérie či nástenného koberca. 
Kategória:Textilníctvo
Kategória:Umenie
Eduard Gombár

Prof. PhDr. **Eduard Gombár**, CSc. (* 14. október 1952, Hranice – † 5. január 2025) bol český arabista, historik islamských krajín, žiak R. Veselého, profesor Karlovej univerzity v Prahe.

Vyštudoval históriu, filozofiu a arabistiku. Jeho vedecký záujem sa sústredil na oblasť moderných a súčasných arabských dejín, sledoval najmä problematiku arabského nacionalizmu, historickej demografie, moderné dejiny Egypta, arabskú historiografiu a na dejiny arabistiky a islamistiky.

Zaoberal sa taktiež problematikou hospodárskych dejín islamského sveta v kontexte celosvetového vývoja.

## Dielo
* *Úvod do dějin islámských zemí*, 1994

## Referencie

## Iné projekty

## Externé odkazy
* Eduard Gombár na webe Ústavu Blízkého východu a Afriky Filozofickej fakulty Karlovej univerzity (archív, 2007)
* Eduard Gombár  na webe Katedry Blízkeho východu Filozofickej fakulty Karlovej univerzity
* 

Kategória:Českí historici
Kategória:Arabisti
Kategória:Českí univerzitní profesori
Kategória:Českí diplomati
Kategória:Česko-slovenskí diplomati
Kategória:Agenti ŠtB
Kategória:Vyučujúci na Filozofickej fakulte Karlovej univerzity
Kategória:Absolventi Filozofickej fakulty Karlovej univerzity
Kategória:Osobnosti z Hraníc (okres Přerov)
Dieter Henrich

**Dieter Henrich** (* 5. január 1927, Marburg, Nemecko† 17. december 2022, Mníchov) bol nemecký filozof; zameriaval sa na systematickú rekonštrukciu Kantovej filozofie a nemeckého idealizmu. Zastáva ideu kritickej metafyziky odvodenú od Kanta.

## Dielo
* *Die Einheit der Wissenschaftslehre Max Webers*, 1952
* *Über den Begriff der Einheit in Forschung und Lehre*, 1958
* *Der ontologische Gottesbeweis*, 1960
* *Fichtes ursprngliche Einsicht*, 1967
* *Hegel im Kontext*, 1971
* *Identität und Objektivität*, 1976
* *Fluchtlinien*, 1982
* *Selbstverhälntnisse*, 1982
* *Der Gang des Andenkens*, 1986
* *Konzepte. Essays zur Philosophie in der Zeit*, 1987
* *Ethik zum nuklearen Frieden*, 1990
* *Eine Republik Deutschland*, 1990

## Referencie


## Externé odkazy
* Oficiálna stránka

## Zdroj
* 

Kategória:Nemeckí filozofi
Kategória:Absolventi Ruprecht-Karls-Universität Heidelberg
Kategória:Osobnosti z Marburgu
Kategória:Vyučujúci na Humboldt-Universität zu Berlin
Georg Hermes

**Georg Hermes** (* 22. apríl 1775 – † 26. máj 1831) bol nemecký filozof, profesor v Bonne, tvorca hermesianizmu.

## Dielo
* *Einleitung in die christkatholische Theologie, 1-2*, 1819-1829

## Externé odkazy
* 

Kategória:Narodenia v 1775
Kategória:Úmrtia v 1831
Kategória:Nemeckí filozofi
Goniometria

**Goniometria** (z gréckeho *gónia* = uhol a *metró* = meranie) je oblasť matematiky, ktorá sa zaoberá goniometrickými funkciami ako sínus, kosínus, tangens a kotangens. Jej súčasťou je tiež trigonometria, ktorá sa venuje praktickému použitiu týchto funkcí pri riešení rôznych úloh o&nbsp;trojuholníkoch.

## História goniometrie

Základy goniometrie položili už Egypťania a Babyloňania. Po Alexandrovej výprave do Ázie prevzali tieto vedomosti spolu s delením kruhu na 360° Gréci. Hlavným bodom záujmu babylonských a gréckych vedcov bol podoobor dnešnej goniometrie, trigonometria, zvlášť trigonometria sférická (trigonometria útvarov na guľovej ploche). Jej priekopníkom sa stal Aristarchos ze Samu, ktorý študoval vzdialenosti Slnka a Mesiaca od Zeme.

Ďalej v budovaní goniometrie pokračovali vedci z Indie a Arábie, ktorí venovali úsilie hlavne kalkulatívnym problémom a aritmetickým algoritmom. Indovia zaviedli funkcie, ktoré sa neskôr ustálili pod menami sínus a kosínus (kosínus znamenal sínus doplnku do 90°).

Dnes používané termíny pre tangens, kotangens, sekans a kosekans sa po prvýkrát objavili až počas 16. a 17. storočia v Európe. V tomto období sa utriedili poznatky a goniometrické funkcie sa začali používať pre opis periodických dejov.

## Použitie goniometrie
V súčasnosti poznatky z goniometrie uplatňuje veľké množstvo oborov, hlavne astronómia, geodézia a satelitné navigačné systémy pre určovanie vzájomných pozícií dvoch bodov (táto technika sa nazýva triangulácia). Goniometriu využíva hudobná teória, akustika, optika, elektronika, biológia, štatistika, lekárska diagnostika (ultrazvuk a tomografia), chémia, kryptológia, seizmológia, oceánografia, meteorológia, fonetika, architektúra, ekonómia, kryštalografia, počítačová grafika a mnoho fyzikálnych vied.

## Goniometrické funkcie
:*Hlavný článok o [[Goniometrická funkcia|goniometrických funkciách]]*

* **Sínus** \alpha je pomer dĺžky odvesny protiľahlej tomuto uhlu a dĺžky prepony.
:\sin \alpha = \frac {a} {c}
* **Kosínus** \alpha je pomer dĺžky odvesny priľahlej tomuto uhlu a dĺžky prepony.
:\cos \alpha = \frac {b} {c}
* **Tangens** \alpha je pomer dĺžok odvesny protiľahlej tomuto uhlu a dĺžky odvesny k nemu priľahlej.
:\textrm{tg}\, \alpha = \frac {a} {b} = \frac {\sin \alpha} {\cos \alpha}
* **Kotangens** \alpha je pomer dĺžok odvesny priľahlej tomuto uhlu a dĺžky odvesny k nemu protiľahlej.
:\textrm{cotg}\, \alpha = \frac {b} {a} = \frac {\cos \alpha} {\sin \alpha}
* **Sekans** \alpha je pomer dĺžky prepony a dĺžky odvesny priľahlej tomuto uhlu.
:\sec \alpha = \frac {c} {b} = \frac {1} {\cos \alpha}
* **Kosekans** \alpha je pomer dĺžky prepony a dĺžky odvesny protiľahlej tomuto uhlu.
:\textrm{cosec}\, \alpha = \frac {c} {a} = \frac {1} {\sin \alpha}

## Pozri aj
* Trigonometria
* Goniometrická funkcia

## Zdroje

## Externé odkazy
*Učebnice goniometrie a trigonometrie
*Trigonometry (anglicky) - v angličtine sa goniometria a trigonometria súhrnne označuje ako *trigonometry*

Kategória:Trigonometria
Nelson Goodman

**Nelson Goodman** (* 7. august 1906, Sommerville, Massachusetts, USA – † 25. november 1998, Needham) bol americký filozof, predstaviteľ analytickej filozofie, profesor filozofie na Harvardovej univerzite.

## Bibliografia
**The Structure of Appearance* (1951)
**Fact, Fiction, and Forecast* (1955)
**Languages of Art: An Approach to a Theory of Symbols* (1968)
**Problems and Projects* (1972)
**Ways of Worldmaking* (1978)
**Of Mind and Other Matters* (1984)
**Reconceptions in Philosophy and other Arts and Sciences* (1988)

## Literatúra
*Cohnitz, Daniel, Rossberg, Marcus, 2003. *Nelson Goodman.* Chesham: Acumen & Montreal: McGill-Queen’s University Press.

## Externé odkazy
*Profil na Answers.com

## Zdroj
* 

Kategória:Filozofi USA
Gopher

**Gopher** je jednoduchý nástroj na vyhľadávanie informácií v internete. Jeho rozhranie slúži aj na usporiadanie informácií v internete. Tvorí ho súbor hierarchicky zoradených ponukových zoznamov, pričom každý ponukový zoznam je buď informačným zdrojom, alebo lokalizovaním miesta v Internete. V pozadí vykonáva príkazy telnetu. Gopher beží na mnohých serveroch, ku ktorým je možný prístup pomocou Telnetu. Umožňoval v rámci jedného programu prístup k rôznym typom protokolov a serverov. Nástupom www serverov sa táto služba stala zastaranou a prakticky zanikla.

## Externé odkazy
* 

Kategória:Internet
'Ebdúlla Gorán

**'Ebdúlla Gorán** (sorání عەبدوڵڵا گۆران; nekurdské varianty mena: **Abdalláh/Abd Alláh/Abdulláh Górán, Abd Alláh Solajmán Gorán**; * 1904, Halabdža, Irak – † 18. november 1962, As-Sulajmáníja) bol kurdský básnik v Iraku, zakladateľ kurdskej poézie. Písal v dialekte sorání.

## Externé odkazy
* Gorán in: Enc. Iranica

## Zdroj
* 

Kategória:Kurdskí básnici
Kategória:Irackí básnici
Gorazd

**Gorazd** môže byť:
* krstné meno, pozri Gorazd (prvé meno)
* učeník svätých Cyrila a Metoda, pozri Gorazd (Nitra)
* nitriansky časopis, pozri Gorazd (časopis)

## Pozri aj
* Gorazd Zvonický (vlastným menom Andrej Šándor)
Hermesianizmus

**Hermesianizmus** je filozofickoteologické učenie Hermesa a jeho stúpencov, ktoré malo významný vplyv v katolíckej filozofii v Nemecku v 20. a 30. rokoch 19. storočia. Toto učenie vzniklo v súvislosti so znovuzosilnením katolicizmu v priebehu reštaurácie. Aby sa zabránilo nebezpečenstvu, ktoré vyplývalo pre vieru katolíckej cirkvi, jej teológiu a filozofiu z klasickej nemeckej filozofie, chcel Hermes podať nové filozofické zdôvodnenie katolíckej viery. Toto nové zdôvodnenie však už nemalo ísť tradičnou cestou scholastiky, ktorú Hermes považoval za zásadne prekonanú Kantom, ale malo sa zakladať na poznatkoch a zásadách súčasnej filozofie.

Hermesovým východiskom je zásada, že katolícka teológia môže ďalej existovať len vtedy, keď bude mať bezpečný filozofický základ, teda „Viere musí predchádzať dôkaz viery“. K tomu, aby teológ postupoval bezpečne, musí si predovšetkým zabezpečiť filozofický základ, na ktorom chce budovať a prinajmenšom tu sa smie riadiť len nutkaním rozumu, t. j. požiadavkou čistého rozumu, pričom pri nutkaní rozumu ide o riadenie sa metódou pozitívnej pochybnosti. Pochybovať všade tak dlho, ako je to len možné, a definitívne sa rozhodnúť až tam, kde k takému rozhodnutiu núti absolútne nutkanie rozumu.

Vedený metódou pozitívnej pochybnosti sa Hermes púšťa do riešenia troch základných problémov:
# Existuje objektívna pravda, t. j. je človek schopný poznať vonkajší svet, ktorý je nezávislý od jeho vedomia?
# Existuje Boh a aký je?
# Je možné zjavenie Boha človeku a za akých podmienok ich treba prijať ako skutočné?

Hermes podáva na všetky tri otázky kladnú odpoveď:
# Objektivita ľudského poznania sa zakladá na tom, že to, čo je dané v zmysloch, nepodlieha ľudskej ľubovôli. Aj praktický rozum vyžaduje rozumnú vieru v realitu vonkajšieho sveta sa objektivitu ľudského poznania. Len vtedy, keď sa pohybujeme v reálnom svete, možno vyžadovať mravné povinnosti.
# Existenciu Boha dokazuje tradičný kozmologický dôkaz Boha.
# Predpoklad zjavenia je nevyhnutný k tomu, aby všetci ľudia uznávali mravný zákon.

Katolícka cirkev hermesianizmus odsúdila v roku 1835 (pápež Gregor XVI.).

Hlavné námietky proti hermesianizmu boli negatívny postoj Hermesa k scholastike, pozitívna pochybnosť, pokus urobiť katolícku vieru závislú od ospravedlnenia rozumom, cirkevnopoliticky bol Hermes stúpencom učenia Febroniovho, ktoré malo demokratické črty a zdôrazňovalo nacionalitu v organizácii cirkvi.

## Externé odkazy
* 

Kategória:Filozofia náboženstva
Kategória:Kresťanstvo
Predmetový heslár

**Predmetový heslár** alebo **heslár** je (obyčajne abecedne radený) zoznam prvkov predmetových hesiel (resp. zoznam heslových menovateľov)  použitých pri spracovaní konkrétneho predmetového katalógu či predmetovej kartotéky. Obyčajne zahŕňa aj nepoužité synonymá a kvázisynonymá s vylučovacími (príp. aj pridružovacími) odkazmi. Predmetový heslár je nutná pomôcka katalogizátora, ktorá zabezpečuje jednotnosť, dôslednosť a kontinuitu práce na predmetovom katalógu.

Podobný, ale odlišný je termín tezaurus (myslí sa tezaurus v knihovníckom zmysle). Občas sa však predmetový heslár považuje za (veľmi jednoduchý) podtyp tezauru.

Predmetové heslá resp. ich prvky (v predmetovom heslári alebo inde) môžu byť vecné alebo geografické alebo sa môžu týkať mien osôb alebo sa môžu týkať času alebo sa môžu týkať fyzickej formy dokumentu.

Heslár býva do istej miery formalizovaný, kým v knihovníctve neboli natoľko rozšírené počítače ako dnes, tak sa predmetový heslár v slovenských knižniciach budoval v invertovanej podobe teda nie *slovenská literatúra*, ale *literatúra slovenská*. Geografický heslár sa prirodzene budoval v neinvertovanej podobe. V súčasnosti sa preferuje prirodzený jazyk.

## Poznámky


## Zdroje

Kategória:Knižničná a informačná veda
Karl Friedrich Göschel

**Karl Friedrich Göschel** (* 1781 – † 1861) bol nemecký filozof, predstaviteľ starohegelovstva.

## Externé odkazy
* 

Kategória:Narodenia v 1781
Kategória:Úmrtia v 1861
Kategória:Nemeckí filozofi
Hésychazmus

**Hésychazmus** (iné názvy: **hesychazmus**, zriedkavo **isychazmus**; z gr. ἡσυχία – *hésychia* = pokoj) je určujúci smer celej východnej kresťanskej mystiky počnúc neskorobyzantským obdobím, ktorý vznikol v athoskom mníšskom prostredí na prelome 13. storočia a 14. storočia a bol systematizovaný v prvej polovici 14. storočia Gregorom Palamom; preto hesychazmus niekedy stotožňujú s palamizmom; inokedy sa vzhľadom na vplyv a význam hesychazmus stotožňuje dokonca s celou byzantskou mystikou.

Jeho počiatky však siahajú do 4. storočia, kedy sa tento pojem objavuje u sv. Jána Zlatoústeho, Evagria, ako aj u Otcov púšte. V niektorých spisoch tej doby však označenie hesychastov splýva s anachorétmi.

Pomocou psychofyzickej metódy, spájajúcej zvláštnu techniku dychu s vytrvalým opakovaním ustálenej formuly  (podobne ako mantra v indických náboženstvách), sa dosahuje dokonalé sústredenie mysle a jej "uvedenie do srdca". Typickým príkladom takejto modlitby je tzv. Ježišova modlitba. Tieto stavy boli sprevádzané svetelnými videniami (alebo zážitkami vnútorného tepla) a medzi atoskými mníchmi postupne prevládlo presvedčenie, že tu ide o nestvorené Božie svetlo, ktoré ožiarilo Krista pri premenení na vrchu Tábor.

Hesychazmus kladie dôraz na zapojenie tela do modlitby, keďže "človek je stvorený, aby sa celou osobou spojil s Kristom – dušou aj telom." Dôležitým pojmom pre hesychazmus je *srdce*, ktoré sa chápe ako centrum života človeka, centrum duševných i duchovných síl a schopností. V srdci sa uskutočňuje stretnutie človeka s Bohom. To sa môže uskutočniť len pri vnútornom stíšení a pokoji (ἡσυχία).

## Poznámky


## Referencie


## Literatúra
* 
* 
* 

## Pozri aj
* Ježišova modlitba

## Iné projekty

Kategória:Pravoslávne cirkvi
Kategória:Kresťanská mystika
Kategória:Východné katolícke cirkvi
Góti

thumb|Góti
**Góti** boli východogermánske kmene sídliace pôvodne v južnom Švédsku (dnes Gotland). V 1. storočí sa usadili na dolnej Visle. V 2. storočí založili ríšu v dnešnej južnej Ukrajine a podnikali útoky na Rímsku ríšu, roku 410 obsadili, no nevyplienili Rím, po troch dňoch ho opustili. Pričinili sa o rozpad Rímskej ríše.

V 3. storočí sa presunuli na územie dnešného južného Ruska. V polovici 3. storočia sa rozdelili na Vizigótov (západní) a Ostrogótov (východní). Pod tlakom Hunov a iných kmeňov sa začali v 4. storočí posúvať na západ a usadili sa v Trácii.

## Externé odkazy
*
Heterogénnosť

**Heterogénnosť** alebo **heterogenita** alebo **rôznorodosť** alebo **nesúrodosť** alebo **nejednoliatosť** je nerovnomernosť štruktúry niečoho, nematie rovnakých vlastností v každej svojej časti, zloženosť z častí nerovnakého druhu. Opakom je homogénnosť.

Kategória:Grécke výrazy
Anagarika Govinda

**Anagarika Govinda** narodený ako **Ernst Lothar Hoffman** (* 17. máj 1898, Waldheim, Nemecko – † 14. január 1985, Mill Valley, Kalifornia, USA) bol nemecký filozof, predstaviteľ tantrického budhizmu, jeden zo zakladateľov meditačného hnutia v rámci budhizmu na Západe, prispel k prehĺbenému porozumeniu tibetskej mystiky; v roku 1933 založil rád Árja Maitrea Mandala a na Západ ho priniesol 1952. Je autorom slávnych *Základov tibetskej mystiky*.

## Externé odkazy
* 

Kategória:Nemeckí filozofi
Grácia

**Grácia** môže byť:
*pôvabná deva alebo žena
*(najmä ženský) pôvab, jemnosť, elegancia, krása
*škaredá alebo inak nepríjemná žena

**Grácie** môžu byť:
*množné číslo slova grácia
*v rímskej mytológií: jedna z Grácií, pozri pod Charitky
*prenesene: (tri) ženy alebo dievčatá, ktoré sú stále spolu
Heteronómia (filozofia)

**Heteronómia** je životné postavenie osoby, ktorá sa riadi mravnými a etickými zákonmi uloženými zvonka. Je to opak autonómie.

## Referenice

## Externé odkazy
* 

Kategória:Etické pojmy
Kategória:Filozofický slovník
Heslo

**Heslo** môže byť:
* dohovorené poznávacie znamenie v podobe slova, slov alebo šifry, napr.:
**v bežnom vojenstve: slovo slúžiace na vzájomné zisťovanie osôb, stráž, hliadok a pod., pozri heslo (vojenstvo)
**v rozviedke a pod.: dohodnutá veta, slovo či šifra, ktorou sa niekomu prikazuje splniť nejakú úlohu alebo ktorou hlási splnenie úlohy , pozri heslo (špionáž)
**v banke: pozri heslo (banka)
**v informatike: reťazec niekoľkých znakov, ktorých znalosť sa vyžaduje pri prístupe k určitému zdroju informácie alebo na použitie určitého zariadenia , pozri heslo (informatika)
* vedúca myšlienka, zásada či požiadavka, najmä jej stručné slovné vyjadrenie (napr. predvolebné heslo)
* povel, výzva, znamenie 
*v heraldike: devíza, pozri devíza (heraldika)
* v jazykovede: a) slovo v slovníku či encyklopédii, pod ktorým je výklad o tomto slove, synonymum: heslové slovo, b) výklad o význame slova v slovníku či encyklopédii, c) od ostatného textu graficky oddelený komplex informácií o slove (či o nejakej objektívnej skutočnosti) v slovníku či encyklopédii, synonymá: heslová stať, heslový odsek,, pozri heslo (slovník)
* v knihovníctve a bibliografii:
** slovo v katalógu, v zozname, ku ktorému sa zaraďujú údaje z nejakého hľadiska s ním súvisiace  (napr. predmetové heslo, menné heslo)
**skrátene: predmetové heslo
**prvá časť predmetového hesla (opak podhesla), pozri pod predmetové heslo
* slovenská televízna relácia, pozri Heslo (televízna relácia)

## Iné významy

## Referencie

Kategória:Kryptografia
Gordián III.

náhľad|Gordián III.
**Gordián III.** alebo **Gordian(us) III.** (* 20. január 225 – † 11. február 244, Mezopotámia) bol rímsky cisár, synovec Gordiana II. a vnuk Gordiana I. Bojoval proti Gótom a Peržanom. Jeho osobný veliteľ gardy, rodený Arab Philippus, poštval vojsko k vzbure a dal ho zavraždiť.

## Iné projekty

## Externé odkazy
* 

Kategória:Narodenia v 225
Kategória:Úmrtia v 244
Kategória:Cisári starovekého Ríma
Kategória:Rímski konzuli
Heterostáza

**Heterostáza** je spôsobovaná pozitívnou spätnou väzbou.

## Externé odkazy
* 

Kategória:Informatika
Hierarchia hodnôt

**Hierarchia hodnôt** je usporiadaný systém hodnôt podľa dôležitosti. Určuje najvšeobecnejšie
postoje, životný štýl a morálku každého človeka.

## Externé odkazy
* 

Kategória:Etika
Hierofánia

**Hierofánia**  (gr.) je manifestácia svätosti.

Pozri heslo sakralizácia, najmä kapitolu Posvätné vo fenomenológii náboženstva a "novom humanizme" Mircey Eliada.

## Externé odkazy
* 

Kategória:Náboženstvo
Grál

**Grál** môže byť:
*svätý grál
*prenesene: 
**posvätná, vzácna vec
**vec s tajomnou silou
**vec s rozhodujúcim významom
Gramatika

**Gramatika** môže byť:
* pravidlá o obmieňaní slov a ich spájaní do viet, resp. náuka o týchto pravidlách, pozri gramatika (jazykoveda)
* učebnica jazykovednej gramatiky
* v informatike: množina pravidiel určujúcich, ktoré vety patria do jazyka a ktoré nie, pozri gramatika (informatika)
* prvé zo siedmich slobodných umení, pozri gramatika (umenie)
* trieda starej latinskej strednej školy, pozri gramatika (latinská škola)

## Pozri aj
* Formálny jazyk